
שו"ת לל"ג בעומר


שאלה: בגמ' אמרו שנים עשר אלף זוגים תלמידים היו לו לר"ע וכולן מתו בפרק אחד מפני שלא נהגו כבוד זה לזה וכו'.
למה לא אמרו שהיו לו כ"ד אלף תלמידים?
תשובה: היו חברותות.

שאלה: וכי כל כך חמור הוא מה "שלא נהגו כבוד זה לזה", שכולם מתו על עון זה?
תשובה: הם היו צריכים להנהיג את הדור והיו למדין מהן, וענין של מידות הוא, ולכך לא היתה עצה אחרת.

שאלה: איך לא עשו תשובה, ולמה רבם לא הוכיחם?
תשובה: ר"ע עצמו לא ידע הטעם, במדרש רבה (קהלת י"א, ו') איתא שאמר לשבעת תלמידיו החדשים "הראשונים לא מתו אלא מפני שהיתה עיניהם צרה בתורה זה לזה, אתם לא תהיו כן, מיד עמדו ומלאו כל ארץ ישראל תורה", וטעם זה על כי היו צרי עין נתחדש לו אח"כ.
ועוד, שסברו שנהגו כדין, שהרי לא ביזו אחד לשני, והטענה עליהם היתה "שלא נהגו כבוד", וסברו שלא היה צריך יותר.

שאלה: כשראו שהתחילו למות, מדוע לא חזרו בתשובה?
תשובה: כבר נגזרה גזירה ולא הועילה תשובתם כדי להראות לדורות, ומה שאמרו במדרש שם "מיד עמדו ומלאו כל ארץ ישראל תורה", וכי מיד עשו והעמידו ישיבות בכל הארץ? אלא זה גופא שקיבלו את דברי ר"ע בזה גופא נתמלא כל הארץ תורה.
ובכלל ענין של מידות קשה מאד לשנות. הרמב"ן כותב בשם הרמב"ם (בשמונה פרקים פרק רביעי) שעונשו של משה היה משום שכעס, וכיון שחשבו שכל מה שעושה הוא על פי הקדוש ברוך הוא, "מתנועותיו ומדבריו כולם למדים", ולכך היה חמור עונשו כל כך! וכן בגמרא מנחות (ס"ח, ב') "צהבו פניך שהשבת את הזקן, תמיהני אם תאריך ימים", והנה מלשון הגמרא משמע שר"ט לא הקפיד עליו בזה, ואדרבה, שמח שפשט לו קושייתו, ורק ר"ע הרגיש בו ששמח מזה וקללו שלא יאריך ימים, ויש לתמוה מאי כולי האי שמגיע לו מיתה בשביל זה וכל ישראל יפסידו ת"ח כזה, והיה לו להוכיחו ולהזהירו שלא יעשה כן? אלא הכוונה: בשביל שהיה תנא ואדם גדול, ובוודאי יהיה ממנהיגי הדור ואלפי תלמידים ילמדו אצלו, וכיון שהרגיש בו מדה רעה זו שמתכבד בקלון רבותיו, ומדות קשה לעקרן, חשש שמדה זו תעבור לאלפי תלמידיו ויהיה בזה תקלה לדורות, ולכן נח שימות ולא יעביר מדות רעות לתלמידיו. [ובספר "ארחות יושר" (ערך "חינוך") הביא רבינו שליט"א מגמרא זו ראיה לדברי מרן החזו"א בספר "אמונה ובטחון" (פ"ד אות ט"ז), ע"ש].
ואף שהיו "תלמידי רבי עקיבא" - אפשר מן השמים לא נתנו להם סייעתא דשמיא, כדי ללמד לדורות.

שאלה: מהי השמחה בל"ג בעומר שפסקו מלמות, הרי לא נשאר כלום מתלמידיו ולכן פסקו מלמות, וכבר הקשו כן.
תשובה: רובם מתו ונשארו מעט, וכעין שכתבו התוס' (בבא בתרא קכ"א, א' ד"ה יום) שהיו שנשארו ולא מתו במתי מדבר. (ועיין ביאור הגר"א סי' תצ"ג שדימה את הענין שמצאנו שכאשר פסקו למות יש יום טוב).

שאלה: הרי בגמרא אמרו "והיה העולם שָׁמֵם עד שבא ר"ע אצל רבותינו שבדרום", משמע שלא נשאר כלום?
תשובה: מהחשובים שבהם לא נשאר כלום, ולכן הלך לרבותינו שבדרום.
(ספר דרך שיחה להגאון ר' חיים קנייבסקי שליט"א פר' בהר)

 (ספר דרך שיחה להגאון ר' חיים קנייבסקי שליט"א) [דף על הדף יבמות דף סב עמוד ב]




וביום פורים הוא ל"ג בעומר. וזכר לדבר שם האחד פל"ג: פורים. ל"ג בעומר: 

[מחזור ויטרי סימן רסא]


ל"ג בעומר - ענין ל"ג בעומר מהו ענינו. 

א) ענין ל"ג בעומר שנוהגין בו שמחה ושלא לומר תחינה. אומר לך את אשר עם לבבי, ואקדים את אשר כתבתי במשנה מסכת אבות [פ"ב ח'] חמשה תלמידים היו לו לר' יוחנן בן זכאי וכו' אמר להם צאו וראו איזהו דרך טובה שידבק בה האדם (על כרחך צריך לומר דשאל להם איזהו טוב כללי שיהיה כולל כל הטובות דאי לא תימא הכי מהו השאלה, תורה ומצות המה הטוב כמד"א ראה נתתי לפניך היום את החיים ואת הטוב וכו' [דברים ל טו]), ר' אליעזר אומר עין טובה ר' יהושע אומר חבר טוב ר' יוסי אומר שכן טוב ר' שמעון אומר הרואה את הנולד ר' אלעזר אומר לב טוב אמר להן רואה אני את דברי ר' אלעזר בן ערך מדבריכם שבכלל דבריו דבריכם ע"כ. הנה מה שיש להתבונן, א' אמר להם צאו וראו היכן צוה להם לראות, ב' כל דבריהם שאמר כל אחד ואחד מהיכן למדו, ג' מה שאמר להם ר' יוחנן בן זכאי רואה אני וכו' שבכלל דבריו כו' האיך יוכלל בכלל לב טוב חבר טוב ושכן טוב ורואה את הנולד וגם עין טובה, הלא פעולת העין קודם ללב כענין שאמרו העין רואה והלב חומד [ילקו"ש ישעיה פ"מ רמז תמ"ד].
ונ"ל דהנה אין לך שום שכל מושכל שלא יהיה נשמע מן התורה, והנה צוה להם ר' יוחנן בן זכאי שיהיו מתבוננים מן התורה איזה דבר הוא טוב כללי, והתלמידים החכמים הבינו בדברי רבם אשר הדעת הזה נלמד מן הטוב הראשון הנזכר בתורה הוא הוא הטוב הכללי הכולל לכל דרכי התורה (והוא עפ"י דרך שאמרו רז"ל הרואה ט' בחלום סימן יפה לו הואיל ופתחה בו התורה בתיבת טוב תחלה, כי מן בראשית עד תיבת טוב אין אות ט' [ב"ק נה א], נשמע מזה שיש ללמוד מהאות והתיבה שנכתב בתורה בראשיתה, היינו שאותו האות והתיבה שנזכר בתחלה בתורה אותו הדבר הוא דבר כללי לכל הנאמר אחריו, והנה התורה היא טוב אין טוב אלא תורה שנאמר [משלי ד ב] כי לקח טוב וכו' [אבות פ"ו מ"ג] ממילא כל דרכי התורה היא טוב, אבל כללות טובות התורה בודאי יש ללמוד מן הטוב הראשון הנכתב בתורה וכנ"ל).
והנה יצאו התלמידים ודקדק כל אחד מן הטוב הראשון הנאמר בתורה שהוא בודאי טוב כללי, הנה למד ר' אליעזר הנה טוב הראשון הנזכר בתורה הוא וירא אלקים את האור כי טוב [בראשית א ד] הנה תלוי הטוב הראשון בתורה בראיה מזה נלמד הדרך הטוב הכללי הוא עין טובה, ור' יהושע למד מדכתיב שהיה חשך על פני תהום ויאמר אלקים יהי אור ונעשה האור חבר להחשך, וירא אלקים כי טוב, נשמע דרך הטוב הכללי הוא חבר טוב, ר' יוסי אומר שכן טוב דהרי כתיב וירא אלקים את האור כי טוב ויבדל וכו' ודרשו בזה חז"ל (כמו שפירש"י בזה) ראה שאין נאה שיהיה האור משתמש בערבוביא עם החשך וקבע לזה תחומו ביום ולזה תחומו בלילה, היינו סמיכות בשכינות זה לזה, וע"ז נאמר וירא וכו' כי טוב הנה נשמע שכן טוב הוא הדרך הטוב הכללי, ר' שמעון אומר הרואה את הנולד כי וירא אלקים את האור כי טוב דרשו חז"ל (וכפירש"י אף בזה אנו צריכים לדברי אגדה) שצפה הקדוש ברוך הוא במעשיהן של רשעים וראה כי טוב לגנוז את האור, הנה נשמע הטוב הכללי הוא הרואה את הנולד, ר' אלעזר בן ערך אומר לב טוב, כי מהתחלת התורה בראשית עד תיבת טוב ל"ב תיבות, יורה על לב טוב הוא הטוב הכללי, על כן אמר ר' יוחנן בן זכאי רואה אני וכו' שבכלל דבריו דבריכם, כי הן אמת שגם דבריכם נשמעים מן התורה הלזו שכל אלה הם טובות כוללים, אבל הטוב שלמד ר' אלעזר בן ערך נשמע מן התורה שהוא כולל גם כל אלה טובות שאמרתם, דהנה לימוד כל אחד הוא רק מהפסוקים המיוחדים המוסמך אל הטוב, והנה הוא למד מכל הכלל דהיינו מהתחלת התורה עד הטוב, א"כ נשמע שהטוב ההוא כולל כל הטובות שאמרתם, והם אינם כוללים דבריו*) והוא דבר נחמד להבין וישר למוצאי דעת.
והנה עיין בדברינו בדרושים לחג הפסח [ניסן מאמר ד' דרוש ג' ע"ד הסוד] בכוונות ליל א' שהוא הכל בחפזון נעשים כל האורות והשפעות המוחין (לקבלת התורה) באיתערותא דלעילא שלא על ידי מעשינו (כמו שהיה במצרים שלא יכלו להתמהמה עד שיתהווה הדבר על ידי מעשינו), והנה להיות הארה שלא ע"י מעשינו אין לזה קיום על כן צונו הש"י אח"כ מצות ספירת העומר מ"ט יום, ואנו סופרין יום אחר יום דרגא בתר דרגא ומאירין האורות (הנצרכין לקבלת התורה) ע"י מעשינו ויש לזה קיום, ואז הוא יום קבלת התורה, והנה ימי הספירה הם מ"ט ימים מנין ל"ב טו"ב הנלמד על הטוב הכללי מן תיבת בראשית עד וירא אלקים כי טוב (ועיין בדרושים הנ"ל ענין כונות הליל"ה הז"ה (מ"ה ב"ן) מצ"ה (ע"ב ס"ג) בגימטריא יה"י או"ר סוד אור הגנוז, הבן מאד) הוא הטוב הכללי אל התורה אשר בה גנוז האור הטוב, על כן צונו הש"י לספור קודם מתן תורה מ"ט ימים מנין ל"ב טו"ב, אין טוב אלא תורה כמה שנאמר כי לקח טוב נתתי לכם תורתי [משלי ד ב], ועל כן נקרא התורה טוב מפני שבה נגנז האור כי טוב, ויש בתורה ל"ב נתיבות חכמה [ספר יצירה פ"א א] בראשית תירגם יונתן בחוכמתא [בראשית א א] סוד ראשית חכמה כידוע, הרי לך בתורה לב (היינו ל"ב נתיבות חכמה) טוב (היינו אור הגנוז אור כי טוב), על כן להבנת התורה צונו הש"י לספור מ"ט ימים (מנין ל"ב טו"ב) ואח"כ הוא יום קבלת התורה.
ומעתה הקורא נעים תנה לבך הטוב ותראה רמיזת ל"ב בתורה (כמש"ל) הוא רק בחשבון ל"ב תיבות מן בראשית עד תיבת טוב, כי בראשית התורה הקדומה רשומה חכמתך הסתומה (ל"ב נתיבות חכמה) מאין תמצא והיא נעלמה [זמר אל מסתתר], על כן נרמז הלב רק בחשבון התיבות מן בראשית (חכמה) ל"ב תיבין עד תיבת טוב (רמז ל"ב נתיבותיה הנעלמים, אורייתא מחכמה נפקת [זוה"ק ח"ב קכ"א ע"א]) ותיבת טוב היא בפירוש בתורה, מזה נשמע בהגיע עתותינו עת דודים במצות ספירתנו להכנעת לב טוב לקבלת התורה בהשלים בספירה מספר ל"ב אז מתגלה הטוב אור הגנוז שנגנז בתורה, על כן עושין היום הזה יום שמחה אור צדיקים, הבן כי אי אפשר לפרש. 

ב) ועתה אתה ברוך י"י קורא נעים תשכיל ותבין אשר ביום זה התחלת התגלות הטוב של התורה שנגנז בה האור כי טוב, הוא האור שהאדם מביט בו מסוף העולם ועד סופו [ב"ר פי"א ב], בזה האור רואין מסטורין של יוצר בראשית, הנה ר' שמעון בן יוחאי קראוהו בוצינא קדישא כי על ידו נתגלו באיתגליא סודות התורה הוא סוד האור כי טוב הגנוז בתורה, על כן נקרא ספרו הקדוש זהר אור המבהיק מסוף העולם ועד סופו אור הטוב הגנוז בתורה, על כן יומא הדין טו"ב ימים למתן תורה אשר מתחיל להתנוצץ האור כי טוב בתורה וכמש"ל הנה יום הזה ל"ג בעומר יומא דהילולא דרבי שמעון בן יוחאי, בו ביום עלה לשמי מרומים, ומסתמא ביום זה נולד גם כן כי הקדוש ברוך הוא יושב וממלא שנותיהם של צדיקים מיום אל יום [ר"ה יא א], הנה בו ביום שמתחיל האור כי טוב להאיר מן התורה היינו טו"ב ימים קודם מתן תורה, בו ביום נתגלית הנשמה הקדושה בעולם אשר תגלה דרך אור כי טוב בתורה, על כן נקרא הקדוש ההוא בוצינא קדישא (היינו נר הקדוש), בו ביום עלה לשמי מרומים וצוה לר' אבא לכתוב כל הגנזי נסתרות אשר נתגלו להשאיר ברכה מהארת האור הגנוז (כי טוב, כד"א מה רב טובך אשר צפנת כו' [תהלים לא כ]) שמור לנו ולבנינו עד יתגלה במהרה אור משיח צדקינו כמו שאמרו רז"ל ויאמר אלקים יהי אור [בראשית א ג] זה אורו של מלך המשיח בזכות התעסקות בהאור כי טוב אשר השאיר בוצינא קדישא לברכה ולחיים ולאור לכל ישראל. 

ג) ובזה תבין מנהג ישראל תורה הוא להדליק נרות ומאורות ביום זה, לכבוד האור כי טוב שמתחיל להתנוצץ ביום זה היקר ל"ג בעומר טו"ב ימים קודם מתן תורה, ולכבוד נשמת מאור התורה בוצינא קדישא אשר נתגלה ביום הזה, וביום הזה עלה לשמי מרומים והוא יומא דהילולא דיליה לאורו נסע ונלך, לכבוד ספרו הקדוש זהר המאיר ומבהיק מסוף העולם ועד סופו (אשר כתב ר' אבא ביום הזה), והוא מאיר לנו בגלותינו עד כי יבא משיח צדקנו דאתמר ביה ויאמר אלקים יה"י או"ר (בגימטריא ע"ב ס"ג מ"ה ב"ן) זה אורו של מלך המשיח יבא במהרה בימינו ויגלה לנו האור הגנוז, והמשכילים יזהירו כזהר הרקיע, ותבין לפי"ז אשר נתאמת לנו מאנשי אמת אשר השמחה ביום הזה על ציון ר' שמעון בן יוחאי היא שלא כטבע דכתיב אור צדיקים ישמח [משלי יג ט]. 

ד) מנהג ישראל אשר התלמידים בני בי רב יורו בקשת ביום הזה. והנה שמעתי מאת כבוד אדומ"ו הרב הקדוש מהרמ"מ זצוק"ל הטעם הוא כי בימי ר' שמעון לא נראתה הקשת [עי' כתובות עז ב], והנה ביום עלותו למרום עושין הסימן הזה עכ"ד, והוא כעין ללמד בני יהודה קשת [ש"ב א יח], ונ"ל על דרך דברי אדומ"ו, דהנה אמר ר' שמעון בן יוחאי לר' אלעזר בריה (בזהר [ח"א ע"ב ע"ב]) ברי לא תצפי לרגלי דמשיחא עד דתתחזי קשתא בגוונין נהירין, הוא סימן התגלות אור של מלך המשיח אשר יגלה האור כי טוב הגנוז, הנה ביום הזה אשר נכתב הספר הקדוש הזהר שהוא מהארת האור כי טוב הגנוז מפי בוצינא קדישא, וזה מאיר לנו בגלות עד יתגלה בזכות זה משיח צדקנו יהי אור זה אורו של מלך המשיח, והסימן מסור בידינו בשעתא דתתחזי קשתא בגוונין נהורין, על כן ביום זה לסימן הטוב הלזה ויורו המורים בקשת [דה"א י ג]. 

ה) ונ"ל לומר עוד טעם על מנהג הקשת. עפ"י אשר כתבנו (בדרושי חנוכה [כסלו טבת מאמר ה' שרי ביששכר אות א']) בפסוק הדודאים נתנו ריח וכו' [שה"ש ז יד] דרשוהו חז"ל על יששכר עמוד התורה הנולד על ידי סיבת הדודאים, וזהו הדודאים נתנו ריח טוב בעולם [שהש"ר שם], ויתר הפסוק אינו מתפרש לפי זה, ופירשנו בזה, דהנה קיי"ל יום שנתעברה בו לאה אמנו עיבור יששכר היה בליל חג השבועות, עיין באלשיך וילך ראובן בימי קציר חטים [בראשית ל יד] הוא שבועות), וכן הוא בתרגום יונתן ואזל ראובן ביומי סיון, ועל כן נולד מזה יששכר עמוד התורה, והנה קיי"ל בדברי חז"ל [פרדר"א פל"ו] אשר כל השבטי ישורון נולדו לשבעה ולמקוטעין כי יולדת לז' יולדת למקוטעין [ר"ה יא א], אם כן כיון שנתעברה לאה אמנו עיבורו של יששכר בחג השבועות נולד יששכר בכסלו*) (ומסתמא בחנוכה שבו נעשה באחרית הימים נס באור המנורה הרמוזה לתורה שרצו היונים לבטל, ומזה נתקן לנו מצות נר חנוכה הרמוז לאור תורה אור הגנוז שמזה האור נתהווה הנס כאשר הארכנו במקומו, וזהו שפירשנו הדודאים נתנו ריח (טוב בעולם, שנולד יששכר באמצעותם ובסיבתם, וע"י כך נתהווה) ועל פתחינו (היינו שנתהווה על פתחי בני ישראל) כל מגדים (כל מיני מתיקה, מזוזה נר חנוכה) חדשים וגם ישנים (היינו שיש לנו כעת לפי"ז מצוה חדשה נר חנוכה עם ישנים מזוזה), דודי צפנתי לך (אעמיד לך את נר חנוכה בצפון שהוא שמאל, כי הלכתא מזוזה בימין ונר חנוכה בשמאל כדי שיהיה מסובב במצות [שבת כב א], עיין באריכות בדרושי חנוכה [שם]).
והנה לפי"ז תתבונן, כיון שזמן עיבור יששכר עמוד התורה היה בליל א' דחג השבועות זמן מתן תורתינו, הנה כבר כתבנו לך [לעיל אות ב'] הארת הטוב שבתורה מתחיל להתעורר טו"ב ימים קודם קבלת התורה היינו ביום ל"ג בעומר, בו ביום מתחיל להתנוצץ אור הגנוז בתורה אור כי טוב, על כן מנהג ישראל שמדליקין בו נרות וכנ"ל התחלת התנוצצות אור התורה, ובחנוכה נולד יששכר עמוד התורה מדליקין בו נרות במצוה, כי הוא הזמן שנעשו נסים לישראל הארת אור ניסיי מן אור הגנוז אל המנורה הרמוזה לתורה, והוא הזמן שנתגלה אור התורה להאיר לישראל עד אשר יתגלה משיח צדקינו נאמר בו יהי אור זה אורו של מלך המשיח, נמצא לפי"ז ביום ל"ג בעומר הוא התחלת התנוצצות של האור כי טוב, ובחנוכה הוא נעשה בפועל הטבת המנורה בהיטיבו את הנרות, והנה חנוכה בכסלו מזלו קשת [ספר יצירה פ"ה], על כן בל"ג בעומר ויורו המורים בקשת [דה"א י ג], הבן. 

ו) יש לומר עוד טעם על מנהג בני ישראל שנוהגין להרבות באור ביום ההוא יומא דהלולא דרבי שמעון, דהנה ר' שמעון כשהיה מגלה רזין ביום ההוא באדרא קדישא אמר ([זוה"ק ח"ג] דף רצ"א ע"ב) וז"ל, והשתא בעינא לגלאה רזין קמיה דקוב"ה וכו' והאי יומא לא יתרחק למיעל לדוכתיה כיומא אחרא דהא כל יומא דא ברשותי קיימא עכ"ל, רצ"ל שהיה היום מתארך באורו ולא היה רשות לאור היום להתחשך היינו שיתפנה מן העולם עד שנתן לו ר' שמעון רשות, וזה יורה כי כל האורות בטלים ומשמשים אל האור כי טוב היינו רזין סתימין דאורייתא אשר גנוז בה אור הגנוז לצדיקים, והצדיקים המבינים ברזין דאורייתא הנה מאירים באור הגנוז בה, על כן אור היום ההוא היה מתארך ושמר פקודתו של ר' שמעון, הבן, הנה לבעבור זה מרבין אור ביום הזה. 

ז) עפ"י מה שכתבתי לעיל [אות א'] אור הגנוז שגנזו הקדוש ברוך הוא הנה הוא נגנז בתורה, ואותו האור נקרא טוב כמו"ש וירא אלקים א"ת האו"ר (בגימטריא תרי"ג, וג"כ בגימטריא בתור"ה) כי טוב, על כן טו"ב ימים קודם ליום נתינת התורה מתחיל להתנוצץ אור מן התורה, וזה שיש רמז בדברי נעים זמירות ג"ל עיני (היינו ביום ג"ל לעומר, אז) ואביטה נפלאות מתורתך [תהלים קיט יח], נ"ל באפשר..
[בני יששכר מאמרי חודש אייר מאמר ג - ל"ג בעומר] 







